หุ้นสหรัฐปิดลบ/น้ำมัน,ทองคำบวก
หุ้นดาวโจนส์ปิดลบ 90.55 จุด ด้านราคาน้ำมันบวก 43 เซนต์ บวกติดต่อกัน 7 วันติด ขณะที่ทองคำเพิ่มขึ้น 8.30 ดอลลาร์
31 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 36,398.08 จุด ลดลง 90.55 จุด หรือ -0.25%, ดัชนี เอสแอนด์พี 500 ปิดที่ 4,778.73 จุด ลดลง 14.33 จุด หรือ -0.30% และดัชนี แนสแดค ปิดที่ 15,741.56 จุด ลดลง 24.65 จุด หรือ -0.16%ดัชนีดาวโจนส์ตลาดหุ้นนิวยอร์กปิดลบเมื่อวันที่ 30 ธ.ค. เนื่องจากนักลงทุนเทขายทำกำไร นอกจากนี้ ตลาดยังได้รับแรงกดดันจากการร่วงลงของหุ้นกลุ่มเรือสำราญ หลังมีข่าวว่าศูนย์ควบคุมโรคของสหรัฐกำลังตรวจสอบรายงานการพบผู้ติดเชื้อโควิด-19 บนเรือสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 43 เซนต์ ปิดที่ 76.99 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 9 เซนต์ ปิดที่ 79.32 ดอลลาร์ต่อบาร์เรลสัญญาน้ำมันปิดในแดนบวกติดต่อกัน 7 วันทำการ ซึ่งเป็นสถิติที่ยาวนานที่สุดนับตั้งแต่วันที่ 10 ก.พ.ปีนี้ นักลงทุนคลายความกังวลเกี่ยวกับไวรัสโควิด-19 สายพันธุ์โอมิครอน นอกจากนี้ การร่วงลงของสต็อกน้ำมันดิบสหรัฐยังบ่งชี้ว่า ความต้องการใช้น้ำมันในสหรัฐยังคงแข็งแกร่งราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 8.30 ดอลลาร์ ปิดที่ 1,814.10 ดอลลาร์ต่อออนซ์